‘বেশ করেছি প্রেম করেছি’ টাইটেল ট্র্যাকটাই আমরা শ্যুট করলাম ওখানে৷ ডান্স নাম্বার৷ এরকম গানের শ্যুটিং আমি সবসময়ই উপভোগ করি৷ যে জায়গায় আমরা শ্যুট করছিলাম একটা বিশাল বড়ো ফাউন্টেন ছিলো৷ সেখানের ওয়াটার শো দারুণ৷ গানের তালে তালে জলও নাচছিলো! খাবারের যে প্রদশর্নীর কথা বললাম, সেখানেই এসেছিলেন মিশেল ওবামা৷ তবে আমাদের সঙ্গে দেখা হয়নি৷ একে তো আমরা শ্যুটিংয়ে সর্বক্ষণ খুব ব্যস্ত ছিলাম৷ আর ওঁর সঙ্গে নিশ্চয়ই ভীষণ কড়া সিকিওরিটি ছিলো৷ তাই দেখা করার কোনও প্রস্ত্ততিও ছিলো না আমাদের৷ তবে শুনলাম উনি এসেছেন৷ এবার আসি খাবারের কথায়৷ আমি তো ভীষণ ফুডি৷ তাই খাবার নিয়ে এক্সপেরিমেন্ট করতেও বেশ ভালোবাসি৷ মানে লেবনিজ খাবার বা কন্টিনেন্টাল খাবার চেখে দেখতে বেশ লাগে৷ এবার কোরিয়ান লাঞ্চ খেলাম৷ আবার প্রথমদিন খেয়ে এতো ভালো লাগলো, দ্বিতীয় দিনও খেলাম! কোরিয়ান গ্লাস ন্যুডলস খেতে ভীষণ ভালো৷ সঙ্গে স্যুসির মতো একটা প্রিপারেশন খেলাম৷ মাশরুম স্যুপও ছিলো৷ আমাকে যাঁরা রোজ দেখেন, জানেন চিকেন খেতে আমি খুব বেশি ভালোবাসি না৷ কিন্ত্ত সেদিন যে প্রিপারেশন বানিয়ে দিয়েছিলো, সেটা এতো সুস্বাদু, এতো নরম, ওটা কোনওভাবেই মিস করলাম না!